ଭଦ୍ରକ୧୯/୧ଃ ଭିନ୍ନ ଭିନ୍ନ ସ୍ଥାନରେ ଅବକାରୀ ବିଭାଗର ଚଢ଼ାଉ। ବିପୁଳ ପରିମାଣର ରନ୍ଧା ଦେଶୀ ମଦ ସହ ଚୋରା କାରବାରରେ ବ୍ୟବହୃତ ବାଇକ ଜବତ। ମଦ କାରବାରରେ ସଂପୃକ୍ତ ୫ ଅଭିଯୁକ୍ତଙ୍କୁ ଅବକାରୀ ବିଭାଗ ଗିରଫ କରିଛି। ସୂଚନାଯୋଗ୍ୟ ଯେ ଭଦ୍ରକ ଅବକାରୀ ବିଭାଗ ପକ୍ଷରୁ ଚଢାଉ ହୋଇଛି। ଭଦ୍ରକ ଜିଲ୍ଲାର ଆଗରପଡା ଓ ଭଣ୍ଡାରୀପୋଖରୀ ଅଞ୍ଚଳରେ ଚଢାଉ ହୋଇଛି।
ଭିନ୍ନଭିନ୍ନ ସ୍ଥାନରୁ ୫୫୦ ଲିଟରରୁ ଅଧିକ ଦେଶୀ ରନ୍ଧା ମଦ ଜବତ ହୋଇଛି। ଯାହାର ଆନୁମାନିକ ମୂଲ୍ୟ ପ୍ରାୟ ୨ ଲକ୍ଷ ଟଙ୍କାରୁ ଅଧିକ ହେବ। ମଦ ବେପାରରେ ବ୍ୟବହୃତ ୩ଟି ବାଇକକୁ ଜବତ କରିଛି ଅବକାରୀ ବିଭାଗ। ଚୋରା ମଦ ବେପାରରେ ଲିପ୍ତ ୫ ଜଣ ଅଭିଯୁକ୍ତଙ୍କୁ ଗିରଫ କରାଯାଇଥିବା ନେଇ ସୂଚନା ଦେଇଛି।
